Selección de baloncesto de España

A **Selección de baloncesto de España** é o equipo formado por xogadores de nacionalidade española que representa á Federación Española de Baloncesto (FEB) nas competicións internacionais organizadas pola Federación Internacional de Baloncesto (FIBA) ou o Comité Olímpico Internacional (COI): os Xogos Olímpicos, Campionato mundial de baloncesto e Eurobasket principalmente.

A Selección española está considerada, a 1 de marzo de 2022, a segunda mellor selección do mundo segundo o ránking que elabora a FIBA. Por diante de España tan só está a selección dos Estados Unidos.

A Selección de baloncesto de España formouse, como equipo nacional, en 1935, a fin de participar no primeiro Campionato de Europa da historia, o disputado en Xenebra no verán de 1935, e no que España logrou unha histórica segunda posición. O primeiro partido da historia da Selección foi un amigábel disputado semanas antes do Europeo, en 1935, no que se enfrontou á Selección de Portugal. O éxito do Eurobasket deu á Selección a posibilidade de participar nos Xogos Olímpicos de Berlín de 1936, os primeiros en que houbo competición de baloncesto. España, subcampioa de Europa, era unha das favoritas a acadar medalla, pero non puido asistir ós Xogos a causa do estalido da guerra civil española días antes do inicio dos Xogos.

A sección feminina da selección española non conseguiu clasificarse para uns mundiais ata de Australia 1994, tras gañar o Europeo de Perugia 1993, pero desde aquela non só se clasificou para os tres campionatos seguintes senón que ata o de agora acadou un oitavo posto (Australia 1994), e dous quintos consecutivos Alemaña 1998 e China 2002, o que resulta moi meritorio tendo en conta que só leva 12 anos relacionándose coa elite mundial. A sección feminina da selección española ocupa o 6º posto na clasificación da FIBA.

O maior éxito na historia da Selección Española foi a vitoria no mundial do Xapón 2006. Despois, a medalla de prata acadada nos Xogos Olímpicos de Los Ángeles de 1984. Nos Eurobasket conquistou sete medallas: cinco de prata e dúas de bronce. Cabe salientar que España gañou a medalla de ouro nos Xogos Mediterráneos de 1955, a de prata nos de 1987, e a de bronce en 2005. Pola súa parte, a sección feminina ademais do ouro no europeo de 1993, gañou tres bronces europeos consecutivos en 2001, 2003 e 2005, así coma outro bronce nos Xogos Mediterráneos de 2005.

A Selección de baloncesto de España conseguiu a vitoria no MundoBasket 2006 do Xapón no Saitama Super Arena nun partido ante Grecia (47-70), converténdose así en Campioa do Mundo. Poucos días despois deste triunfo consegue o Premio Príncipe de Asturias dos Deportes 2006. O xogador chantadino Fran Vázquez ía participar neste campionato como membro da selección, pero unha lesión fixo que non puidese estar presente e tivese que ser substituído por Marc Gasol, irmán da estrela do equipo, Pau.

Ademais, España foi a organizadora do Eurobasket 2007, disputado en Madrid, Palma, Alacant, Sevilla e Granada. A Selección de baloncesto de España estaba clasificada como anfitrioa, sendo considerada unha das maiores candidatas á medalla de ouro.

A FEB ten Selección Española Sénior, (formada por xogadores séniores), así coma seleccións Sénior B, sub-20, sub-18, sub-16 e sub-15. Todas elas coas súas correspondentes seccións masculina e feminina. Ademais nas seccións femininas hai unha categoría máis, a sub-19, que no caso dos homes, é unha soa sección xunto cos sub-20.

## Xogadores 
### Masculina 
Os seguintes xogadores disputaron o torneo masculino de baloncesto dos EuroBasket 2022.

|}

### Feminina 
* Seleccionador: Jose Ignacio Hernández.
* Bases: Silvia Domínguez, Alba Torrens.
* Escoltas: Laia Palau, Elisa Aguilar, Marta Xargay.
* Aleiros: Cindy Lima, Amaya Valdemoro, Anna Cruz.
* Ala-Pivotes: Anna Montañana, Sancho Lyttle.
* Pivotes: Laura Nicholls, Lucila Pascua.

## Palmarés 
miniatura|A selección española gañadora do Mundial 2006.

### Copa do Mundo da FIBA 
**Sección masculina**
* 2 medallas de ouro: 2006, 2019

**Sección feminina**
* 1 medalla de bronce: 2010

### Xogos Olímpicos 
**Sección masculina**
* Medalla de Prata nos Xogos Olímpicos de Los Ángeles 1984.
* Medalla de Prata nos Xogos Olímpicos de Pequín 2008.
* Medalla de Prata nos Xogos Olímpicos de Londres 2012.

### Preolímpico europeo de baloncesto 
**Sección masculina**
* 1 medalla de prata: 1984.
* 3 medallas de bronce: 1972, 1980 e 1988 .

### Eurobasket 
**Sección masculina**
* 4 medallas de ouro: 2009, 2011, 2015, 2022
* 6 medallas de prata: 1935, 1973, 1983, 1999, 2003, 2007
* 3 medallas de bronce: 1991, 2001, 2013
**Sección feminina**
* 2 medallas de ouro: 1993, 2013
* 1 medalla de prata: 2007
* 4 medallas de bronce: 2001, 2003, 2005, 2009

### Xogos Mediterráneos 
**Sección masculina**
* 1 medalla de ouro: 1955.
* 1 medalla de prata: 1987.
* 1 medalla de bronce: 2005.
**Sección feminina**
* 1 medalla de bronce: 2005.

## Xogadores históricos 
### Por partidos xogados 
Xogadores que disputaron máis de 100 partidos coa selección:

## Adestradores históricos 
* Anos 30': Mariano Manent. 
* Anos 40': 
* Anos 50': Anselmo López Martín (ata 1950), Jacinto Ardevéniz (1953-1958), Eduardo Kucharsky (1959-1960).
* Anos 60': Pedro Ferrándiz (1964-1965), Antonio Díaz-Miguel (1965-1992).
* Anos 70': Antonio Díaz-Miguel (1965-1992).
* Anos 80': Antonio Díaz-Miguel (1965-1992).
* Anos 90': Antonio Díaz-Miguel (1965-1992), Lolo Sainz (1993-2001). 
* Anos 2000: Javier Imbroda (2001-2002), Moncho López (2003), Mario Pesquera (2004-2005), Pepu Hernández (2006-2007), Aíto García Reneses (2008).
* Anos 2010: Sergio Scariolo (2009-2012), Juan Antonio Orenga (2012-2014), Sergio Scariolo (desde 2015)

## Partidos históricos 
**Sección masculina**
* 10 de agosto de 1984. Final dos Xogos Olímpicos de Los Angeles 1984: Estados Unidos 96 - España 65.
* 14 de setembro de 2003. Final do Eurobasket 2003: España - Lituania
* 3 de setembro de 2006. Final do Campionato do mundo do Xapón 2006: España 70 - Grecia 47.

**Sección feminina**
* 1993. Final do Eurobasket de Perugia: España 63 - Francia 53

## Historial 
### Xogos Olímpicos 
**Sección masculina**

**Sección feminina**

### Campionatos do Mundo 
**Sección masculina**

**Sección feminina**

### Eurobasket 
**Sección masculina**

**Sección feminina**

### Preolímpico europeo de baloncesto 
## Récords da selección 
* **Xogador con**:
::* máis partidos xogados: Juan Antonio San Epifanio, 239 partidos.
::* máis puntos anotados: Juan Antonio San Epifanio, 3358 puntos.
::* máis puntos anotados nun só partido: Jordi Villacampa, 48 puntos en partido fronte a Venezuela do Campionato do Mundo da Arxentina de 1990.
::* participación en máis Xogos Olímpicos: Juan Antonio San Epifanio, en 4 (Moscova'80, Los Ángeles’84, Seúl’88 e Barcelona’92).
::* máis tempo permanecido na selección: Juan Antonio San Epifanio, 15 anos, tres meses e 19 días.
::* máis medallas conseguidas coa selección: Carlos Jiménez Sánchez, catro en total: 1 ouro (Mundobasket 2006), 2 pratas (Eurobasket 1999 e 2003), e 1 bronce (Eurobasket 2001).

* **Seleccionador que**:
::* dirixiu máis partidos: Antonio Díaz-Miguel, 423 partidos nun total de 27 anos.
::* conseguiu máis medallas: Antonio Díaz-Miguel, cinco medallas.

## Notas 
## Véxase tamén 
### Ligazóns externas 
* Web oficial Federación Española de Baloncesto
* Artigos Mundial do Xapón  O triunfo máis importante da historia da Selección
* Blog de Nacho Coque (preparador físico da selección) sobre o Eurobasket 2007 en España